114
'99 全国藏医药学术研讨会交流论文
མ་ཞུ་བད་ཀན་གྱི་བརྟག་བཅོས་མདོར་བསྡུས།
མཚོ་སྔོན་མཚོ་ལྷོ་ཁུལ་བོད་སྨ་་ཁང་། བསྟན་ཁོ།
དེ་ཡང་གསོ་རིག་ཁོག་འབུགས་རྣམས་ལས་གསུངས་བ་ལྟར་ན་འགྲོ་བ་མི་བྱུང་བ་ནས་གདོད་མའི་སྤྱི་
ཚོགས་ཀྱི་སྐབས་སུ་མི་རྣམས་ཀྱིས་ཁ་ཟས་རྗེན་པ་ཁོ་ནར་ལོངས་སྤྱོད་པ་ལ་བརྟེན་ནས་ནད་ཀྱིས་ཐོག་མར་མ་
ཞུ་བའི་ ནད་བྱུང་བ་དང་། དེའི་རྗེས་མེ་བཀོལ་སྤྱོད་ཀྱི་བྱེད་ ཐབས་ རྟོགས་ ནས་ ཁ་ ཟས་ བཙོ་ བ་ དང་།
བསྲེགས་པ། བསྐོལ་པའི་ལག་ལེན་ཤེས་རྟོགས་བྱུང་བ་བརྒྱུད་ནས་ལུས་ལ་དྲོད་བསྐྱེད་པ་དང་། ཁ་ཟས་
འཇུ་བ། ནད་རིགས་གཞན་དག་ལའང་ཕན་པའི་ར་འཕྲོད་བྱུང་བར་བརྟེན་སྨན་གྱི་ཐོག་མ་ཆུ་ཁོལ་ཡིན་
པར་གྲགས་པ་དང་། དེས་མི་ཚད་ཆུ་སྐོལ་གྱིས་མ་ཞུ་བའི་ནད་ལ་སྔོན་འགོག་ཀྱང་བྱེད་ཐུབ་པའི་ངོས་
འཛིན་བྱུང་།
དེ་ཡང་ད་ཡོད་བོད་ལུགས་གསོ་རིག་གི་ལོ་རྒྱུས་ཆེས་རིང་བའི་སྨན་གཞུང་གྲགས་ ཅན་དུས་རབ
བདུན་པའི་སྐབས་བྱུང་བའི་བསྟན་བཅོས《སྨན་དཔྱད་ཟླ་བའི་རྒྱལ་པོ》ལས་བད་ཀན་ནད་ཀྱི་རྒྱུའམ་འབྱུང་
ཁུངས་ནི། འགྲངས་དང་བརླན་ལ་འདུག་པ་དང་། ། མ་ཞུ་ངལ་དུབ་བཅུད་ཅན་ཟས། ། ཆུའམ་ཆང་
མང་འཐུང་ལས་བྱུང་། ། ཞེས་དང་། བད་ཀན་ གྱི་ ནད་ དེའི་དབྱེ་བ་ལ། བད་ཀན་སྨུག་པོ་དང་།
བད་ཀན་དཀར་པོ་གསུམ། བད་ཀན་སེར་བོ་གཉིས། བད་ཀན་འཇུ་སྐེམ་བཅས་བདུན་ཡོད་པ་དང་།
དེ་རྣམས་ཀྱི་མཚན་ཉིད་དམ་རྟགས་ནི། བད་ཀན་ལྕགས་དྲེག་གྲང་བའི་སྐྲན། ། སྐྲན་ནི་བད་ཀན་འདྲིལ་
བ་སྟེ། ། ཕལ་ཆེར་བེ་སྣབས་འདྲིལ་བའོ། ། ཕལ་ཆེར་སྐྲན་རྣམས་དེ་ལས་འབྱུང་། ། དཀར་བོ་གྲང་
བའི་སྐྲན་དང་ནི། ། མཁྲང་ཞིང་འདྲིལ་སྐྲན་སྤུ་སྐྲན་དང་། ། བད་ཀན་སྐྱ་བའི་རླུང་སྐྲན་དང༌། ། བད་ཀན་
སྐྱ་བོའི་ཞམ་སྐྲན་ནོ། ། གྲང་སྐྲན་རྒྱས་པའི་མཚན་ཉིད་ནི། ། ཕོ་བ་གང་ནས་རང་རང་འོང་། ། གྲང་དུས་ན་
ཞིང་ཆུ་ཚན་སྐྱུག ། འགྲོ་ན་བདེ་བར་ཚོར་བའོ། ། ཞེས་དང་། དེའི་བཅོས་ཐབས་ལ། དཀར་པོ་དག་
ལ་དྲོད་བཅུད་བཏང་། ། གྲང་སྐྲན་རྒྱས་བ་དག་ལ་ནི། ། སེ་འབྲུའི་ཕྱེ་མ་ཤིན་ཏུ་བསྔགས། ། ཞེས་དེའི་དུས་
ནས་བད་ཀན་དང་ཕོ་བའི་ནད་ངོས་འཛིན་དང་། ཟས་དང་སྨན་གྱི་བཅོས་ཐབས་ཀྱང་གང་མང་ཞིག་
བསྟན་ཡོད་དོ། །
དེའི་རྗེས་སུ་དུས་རབས་བརྒྱད་པའི་ནང་གངས་ཅན་གསོ་རིག་གི་ཤིང་རྟ་ཆེན་པོ་གཡུ་ཐོག་ཡོན་ཏན་
མགོན་པོས་བརྩམས་པའི་རྒྱུད་བཞིའི་ནང་ཚན་བཤད་རྒྱུད་ལས། བད་ཀན་ ས་ ཆུའི་ རང་ བཞིན་ ལྕི་ ལ་
བསིལ། ། སྟོད་ན་གནས་ཀྱང་སྨད་དུ་ལྷུང་བར་བྱེད། ། གྲང་བའི་ནད་ཀུན་འདི་ལས་མ་སྐྱེས་མེད། ། ཅེས་
དང་། ཡང་རྒྱུད་ཀྱི་ནད་རིགས་བཞི་བརྒྱ་རྩ་བཞིའི་དབྱེ་བ་དངོས་བསྟན་གྱི་སྐབས།
ཁོང་ནད་ལ་རིགས་

༩༩ལོའི་རྒྱལ་ཡོངས་བོད་ལུགས་གསོ་རིག་གི་རིག་གཞུང་བགྲོ་གླེང་ཚོགས་འདུའི་ཆེད་རྩོམ།
115
བཞི་བཅུ་ཞེ་བརྒྱད་བཤད་པའི་དང་པོ་རྒྱུ་མ་ཞུ་བ་ལས་འབྲས་བུ་གཅོང་ནད་གསར་རྙིང་གཉིས་སུ་བཞེད་པའི་
གཅོང་ནད་གསར་པའང་བཞི་བཤད་པའི་དང་པོ་བད་ཀན་སྐྱ་བོའི་གཅོང་ལ་དབྱེ་བ་སྐྱ་བོ་ལྷེན་དང་ལྕགས་
དྲེག་མེ་ཉམས་དང་། མགུལ་འགག་གྲུམ་བུ་དཀར་བོ་འཇུ་སྐེམ་དྲུག རྙིང་བ་སྐྲན་དང་ཞེས་སོགས་ཀྱི་རྒྱུ་
མ་ཞུ་བ་དེ་གསར་བའི་དུས་སུ་གཅོང་ནད་བད་ཀན་སྐྱ་བོ་ལྷེན་དང་ལྕགས་དྲེག་མེ་ཉམས་སོགས་ཕོ་བའི་ནད་
རྣམས་སྐྱེད་པར་བྱེད་ཅིང་། གལ་ཏེ་ནད་དེ་རྣམས་བཅོས་མ་ཐུབ་པར་རྙིང་ན་སྐྲན་སོགས་ནད་སྣ་ཚོགས་
སྐྱེད་པ་གསལ་བོར་བསྟན་ཡོད། དེ་དག་གི་བཅོས་ཐབས་སུ་བད་ཀན་གྱི་ངོ་བོ་བསིལ་བའི་ཕྱིར།
ཟས་
སྤྱོད་སྨན་དཔྱད་རྣམ་བཞི་དྲོད་དུ་སྤྲུགས། ། ས་འདྲ་གཉེན་པོ་ཁ་ན་ལྕི་བའི་ཕྱིར། ། ལན་རེ་མི་སེལ་ཡུན་དུ་
བསྟེན་པ་གཅེས། ། ཞེས་པ་ལྟར་ཟས་སྐོམ་དྲོ་ཞིང་འཇུ་སླ་བ། སྤྱོད་ལམ་དྲོ་བར་བགོ་ཞིངང་། སྨན་སེ་
འབྲུའི་རིགས་དང་ཚྭ་སྣའི་རིགས། ཐལ་སྨན་སོགས་ཀྱི་སྦྱོར་བ། གཡི་དང་སྤྱང་ཀིའི་པགས་པའི་དུགས་
སོགས་ཀྱིས་བཅོས་དགོས་བ་གསལ་བོར་བསྟན་ཡོད་ལ།
མཁས་དབང་བྱང་ཟུར་ཡབ་སྲས་སོགས་ཀྱི་གོང་
གསལ་ནད་རྟགས་རྣམས་ཀྱི་སྟེང་བད་ཀན་ལྕགས་དྲེག་ལ། རྐྱེན་ནི་འཇུ་དཀའི་ཟས་ཟོས་པས། ། ཕོ་བ་
ལོང་གི་ལོགས་ལ་ཆགས། ། དྲེག་པ་ལྟར་ཆགས་ལྕགས་དྲེག་ཡིན། ། མཚ།། ། ཡང་ན་དྲོ་བས་བདེ་བ་ཚོར། །
གྲང་བའི་དུས་སུ་ཤིན་ཏུ་ཐུ། ། ཟོས་བར་མི་བདེ་འགྲངས་བ་སྐྱེན། ། ཅེས་པ་དང་།
བ་ཉིད། ། མཁྲང་ཞིང་གྱོང་ལ་ཟས་མི་འཇུ། ། ཟོས་དུས་སྐྱུག་པ་བད་ཀན་ལྕགས་དྲེག་ཡིན། ། ཞེས་རིན་ཐང་
བྲལ་བའི་ཉམས་མྱོང་མང་པོ་གསུངས་འདུག
བེ་སྣབས་སྐྱོན་གྱིས་ཕོ་
ད་ནི་ཕོ་ནད་ཀྱི་རྒྱུ་རྐྱེན་གྱུར་ཚུལ་འགོད་པ་ལ་གསུམ་ལས། དང་པོ་ཉེར་ལེན་གྱི་རྒྱུ་ནི། བཤད་རྒྱུད་
ལས། བད་ཀན་ འཁྲུགས་ པས་ ལུས་ ཀྱི་ མེ་ དྲོད་ འཇོམས། འདི་ ནི་ ས་ ཆུའི་ རང་ བཞིན་ ལྕི་ ལ་ བསིལ།
སྟོད་ན་གནས་ཀྱང་སྨད་དུ་ལྷུང་བར་བྱེད། ། གྲང་བའི་ནད་ཀུན་འདི་ལས་མ་སྐྱེས་མེད། ། ཅེས་གསུངས་བ་
ལྟར་ངོ་བོ་རྣམ་པར་མ་གྱུར་བ་ཐ་མལ་དུ་ཕོ་བར་གནས་བའི་བད་ཀན་ནོ། །
གཉིས་པ་རྐྱེན་ནི། རོ་ཁ་བ་དང་མངར་བ། རོ་ཇི་ལྟར་གྱུར་ཀྱང་ནུས་བ་ལྕི་བ་བསིལ་བ་སྣུམ་པ་
སོགས་ཀྱི་ཡོན་ཏན་དང་ལྡན་པའི་བཟའ་བཏུང་བསྟེན་དྲགས་པ་དང་། ཟོས་རྗེས་དལ་བར་འདུག་པ་དང་
ཉིན་གཉིད་ལོག་པ། བརླན་སར་ཉལ་བའམ་ཡུན་རིང་སྡོད་པ། འབྲས་བུ་མ་སྨིན་པ་དང་རློན་པ། ཤ་
རིད་པའམ་ཚོ་ཆེ་བ། མི་འཕྲོད་པའི་ཟས་རིགས་ལྷན་དུ་བཟའ་བཏུང་ཆེས་ཏེ་ཚད་ལས་འདས་པའམ་སྔ་མ་
མ་ཞུ་ཕྱི་མ་ཟོས་བ་སོགས་ཀྱིས་བད་ཀན་གྲང་ནད་སློང་།
གསུམ་པ་གྱུར་ཚུལ་ནི། མན་ངག་རྒྱུད་ལས། མ་ཞུའི་དབང་གིས་ཕོ་བའི་བད་ཀན་འཕེལ། ། བེ་
སྣབས་དེ་ཡིས་རླུང་རྒྱུའི་རྩ་སྦུབས་བཀག ། ལྷེན་དང་ལྕགས་དྲེག་མེ་དྲོད་ཉམས་ལ་སོགས། ། གཅོང་ནད་
མ་ལུས་སྐྱེད་པར་བྱེད་པ་ཡིན། ། ཞེས་གསུངས་པ་ལྟར་གོང་དུ་བཤད་པའི་རྒྱུ་རྐྱེན་དེ་དག་འཛོམས་སྟོབས་
ཀྱིས་ཕོ་བའི་མེ་དྲོད་ཀྱི་མཐུ་ཉམས་ཤིང་། བད་ཀན་བེ་སྣབས་འཕེལ་ནས་ཚད་ལས་འདས་བ། དེས་ཕོ་
བའི་ནང་སུལ་ཀྱི་རླུང་རྒྱུ་བའི་རྩ་སྦུབས་བཀག་ནས་བད་ཀན་ལྷེན་སོགས་སྐྱེད་པ། ཡང་མན་ངག་རྒྱུད་ལས་
བད་ཀན་མྱགས་བྱེད་འཇུ་དཀའ་བཅུད་མི་ལེན། ཁ་ཟས་མི་འཇུ་སྒྲེག་ཅིང་ཕོ་བ་གྱོང་ཞེས་པ་བཞིན། ཕོ་

116
'99 全国藏医药学术研讨会交流论文
བད་ཀན་མྱགས་བྱེད་ཀྱིས་ཟས་
བའམ་བད་ཀན་མྱགས་བྱེད་ཀྱི་འགུལ་ཤུགས་ཇེ་ཆུང་དུ་སོང་སྟབས།
མྱགས་མི་ནུས་ཤིང་འཇུ་བར་དཀའ་བས་ཟས་ཀྱི་བཅུད་མི་ལེན་ཞིང་། ཁ་ཟས་མ་ཞུ་བས་སྒྲེག་ཅིང་ཕོ་བའི་
ནང་སུལ་དུ་འབྱར་བག་ཅན་གྱི་བེ་སྣབས་ཀྱིས་ཁེངས་ཤིང་བསྡུས་སྟབས་ཕོ་བ་གྱོང་ཞེས་མྱགས་བྱེད་ནད་དུ་
གྱུར་ནས་ཟས་སྣོད་ཕོ་བ་དངོས་ཀྱི་ཐོག་ཏུ་ནད་འགྱུར་ཕོ་བ་གྱོང་པོར་སོང་ཡོད་པས་ཕོ་ནད་ཐོག་མའི་འགོ་
ཚུགས་པ་ཡིནན། མན་ངག་རྒྱུད་ལས། རྐྱེན་གྱིས་མ་ཞུ་བད་ཀན་བེ་སྣབས་འཕེལ། ། བེ་སྣབས་ལྷེན་སྣའི་
འོག་ཏུ་ཚོགས་པ་ལས། ། ལྷེན་ཞེས་བྱ་སྟེ་ཉམས་ལ་འདྲིལ་སྙམ་བྱེད། ། ལྷང་ངེར་ན་ལ་མནན་ན་འདྲིལ་བ་
མེད། ། དང་ག་མི་བདེ་ཁ་ཟས་འཇུ་བ་དཀའ། ། ཟོས་དུས་ན་ཞིང་ལྟོགས་ན་བདེ་བར་མངོན། ། ཞེས་པ་
ལྟར་འབྱར་བག་ཅན་གྱི་བེ་སྣབས་དེ་དག་ལྷེན་སྣའི་འོག་ཏུ་འདུས་པ་ལས་བད་ཀན་ལྷེན་ཞེས་བྱ་བའི་ནད་དུ་
གྱུར་ཏེ་ལྷེན་སྣའི་འོག་ཏུ་རྡོག་རྡོག་ཅིག་འདྲིལ་ཡོད་སྙམ་པའི་ཚོར་སྣང་དང་བཅས་ཏེ་ལྷང་ངེར་ན་བ། འོན་
ཀྱང་ལག་པས་མནན་ན་འདྲིལ་བ་མེད་པ། དང་ཁ་མི་བདེ་ཞིང་ཁ་ཟས་འཇུ་དཀའ་བ། འགྲངས་དུས་ན་
ཞིང་ལྟོགས་དུས་བདེ་བར་མངོན་པ་བཅས་ཀྱིས་བད་ཀན་ལྷེན་ལས་གྱུར་བའི་ཕོ་ནད་ཀྱི་ནད་རྟགས་བསྟན།
བད་ཀན་ལྷེན་གྱི་ནད་དེ་དུས་ཐོག་ཏུ་མ་བཅོས་པའམ་ཡང་ན་གཉེན་པོ་ལོག་པའི་རྐྱེན་གྱིས་བཅོས་མ་ཐུབ་ན།
བད་ཀན་ལྕགས་དྲེག་ཅེས་བྱ་བའི་ནད་དུ་འགྱུར་ཏེ། མན་ངག་རྒྱུད་ལས། ལྕགས་དྲེག་ཞེས་བྱ་གོང་ལྟར་
མ་ཞུ་བས། ། བེ་སྣབས་འཕེལ་ཏེ་ཕོ་བའི་ནང་སུལ་ལ། ། ལྕགས་དྲེག་ཆགས་པས་ཕོ་བའི་མེ་དྲོད་ཉམས། །
སྒྲག་འཚང་ཕོ་བ་ཐམས་ཅད་ཧྲེམ་མེར་ན། ། དང་ག་མི་བདེ་ཤ་སྐམ་སྡོད་སྙིང་འདོད། ། བེ་སྣབས་བད་ཀན་
ཁ་ཟས་ཟོས་ཚད་སྐྱུག ། ཅེས་གསུངས་བ་ལྟར་བད་ཀན་ལྕགས་དྲེག་གི་ནད་དེ་མ་ཞུའི་རྐྱེན་ལས་བེ་སྣབས་
སྔར་ལས་མང་བར་འཕེལ་ཏེ་ཕོ་བའི་ནང་སུལ་ལ་ལྕགས་ཀྱི་དྲེག་པ་ལྟར་ཕོ་སུལ་ཀུན་ཏུ་འབྱར་བག་གིས་
ཁེངས་ཤིང་ཞེན་པ་ལས་ཕོ་བའི་ནང་ངོས་ཀྱི་ཆ་རྣམས་རིམ་བཞིན་དུ་གྱོང་བ་དང་ཆུང་དུ་ཕྱིན་ནས་ཕོ་བའི་མེ་
དྲོད་ཀྱི་སྟོབས་ཉམས་པ་ལས་སྒྲེག་པར་བྱེད་པ། ཕོ་བའི་ཆ་ཐམས་ཅད་ཧྲེམ་མེར་ན་བ།
དང་ག་མི་བདེ་
བ། ལུས་ཟུངས་ཞན་པ་དང་ཤུགས་མེད་པ། བེ་སྣབས་དང་བད་ཀན་སྐྱུགས་པ།
ཟས་སྐྱུགས་པ་
བཅས་ཀྱི་བད་ཀན་ལྕགས་དྲེག་གི་ནད་རྟགས་རྣམས་བསྟན། བད་ཀན་ལྕགས་དྲེག་གི་ནད་དེ་དུས་ཐོག་ཏུ་
མ་བཅོས་བའམ་བཅོས་ཀྱང་མ་ཞི་བ་ཡིན་ན་བད་ཀན་མེ་ཉམས་ཞེས་བྱ་བའི་ནད་དུ་འགྱུར། ཡང་མན་ངག་
རྒྱུད་ལས། བད་ཀན་མེ་ཉམས་ གྲང་རླུང་ ཤས་ ཆེ་བས། ། ཁ་ཟས་འཇུ་དཀའ་བསིལ་ཕྱོགས་ཚད་ལས་
ཐལ། ། གོས་སྲབ་ལུས་གྲང་ཆུ་ཡི་ལས་མང་བྱས། ། ཚད་གཞུག་བསིལ་ཐལ་སྦྱངས་གཏར་དྲག་པ་ཡིས། །
མཁྲིས་པ་འཇུ་བྱེད་མེ་ཉམས་རླུང་མཐུ་ཉམས། ། ལུས་ཀྱི་དྲོད་ཆུང་ཁ་ཟས་འཇུ་མི་འདོད། ། སྦོ་འཁྲོག་
འཚིང་སྒྲེག་ཁ་ཟས་མ་སྨིན་འཁྲུ། ། སྟོབས་ཆུང་ཤ་སྐམ་མཇུག་ ཏུ་དམུ་སྐྲན་འགྱུར་ཞེས་གསུངས་བ་ལྟར།
ནད་འདི་གྲང་རླུང་ཤས་ཆེ་བར་བརྟེན། མཁྲིས་པ་འཇུ་བྱེད་མཐུ་ཉམས་ཏེ་ཁ་ཟས་སྔར་ལས་འཇུ་དཀའ་བ་
བད་ཀན་ལྷེན། དེ་ནས་བད་ཀན་ལྕགས་དྲེག་གི་ནད་སྟོབས་སུ་གྱུར་ཏེ་དེ་ལས་ཚབས་ཆེ་རུ་ཕྱིན་པ་འདི་ནི་
བད་ཀན་མེ་ཉམས་ཀྱི་ནད་ཡིན་ལ། གོང་གི་རྐྱེན་དེ་ལས་མཁྲིས་པ་འཇུ་བྱེད་དང་མེ་ཉམས་རླུང་གི་མཐུ་
ཉམས་ཤིང་ལུས་ཀྱི་དྲོད་ཆུང་ལ་ཁ་ཟས་ཀུན་འཇུར་མི་འདོད་ཅིང་། སྦོ་ཞིང་འཁྲོག་ལ་འཚིང་སྟེ་བརྒྱངས་བ་

༩༩ལོའི་རྒྱལ་ཡོངས་བོད་ལུགས་གསོ་རིག་གི་རིག་གཞུང་བགྲོ་གླེང་ཚོགས་འདུའི་ཆེད་རྩོམ།
117
སྒྲེག་པ་ཡང་ཡང་འོང་པ་ཁ་ཟས་གང་ཟོས་མ་སྨིན་པར་འཁྲུ་བ་དང་ལུས་སྟོབས་ཆུང་ལ་ཤ་སྐམ་ཞིང་མཇུག་ཏུ་
དམུ་ཆུ་དང་སྐྲན་དུ་གྱུར་ནས་ཤིན་ཏུ་བཅོས་མི་ཐུབ་བའི་ནད་དུ་འགྱུར་ལ། དེ་ལས་ཀྱང་བད་ཀན་མགུལ་
འགགས་ཀྱི་ནད་དུ་གྱུར་བ་ནི། མན་ངག་རྒྱུད་ལས། བད་ཀན་མགུལ་འགགས་ཞེས་པ་ཕོ་བ་དང་། །
བྲང་དང་གློ་བར་བད་ཀན་རྒྱས་བ་ཡིས། ། བད་ཀན་རླངས་པ་གློ་ཡུ་མིད་པར་ཆགས། ། དཔེར་ན་དོང་བོའི་
ལོགས་ལ་ཟོ་ཆགས་འདྲ། ། དེས་རྐྱེན་མིད་པ་འཆུས་ནས་ཟས་མིད་དཀའ། ། དབུགས་རྔུབ་མི་བདེ་ཤ་སྐམ་
ལུས་སྟོབས་འཆོར། ། ཟས་སྐོམ་མེད་པས་ཕོ་བ་ཆ་ནས་རུབ། ། མཇུག་ཏུ་མིད་པ་འགགས་ནས་འཆི་བ་ཡིན་
ཞེས་གསུངས་བ་ལྟརར། བད་ཀན་མགུལ་འགགས་ཀྱི་ནད་དུ་གྱུར་ནས་མིད་པ་འཆུས་ནས་ཟས་སྐོམ་མི་ཐར་
བ་དང་། ཟས་སྐོམ་མི་ཐར་པའི་རྐྱེན་གྱིས་ཕོ་བ་རུབ་སྟེ་མཐར་མིད་པ་འགགས་ནས་བཅོས་མེད་ཀྱི་ནད་དུ་
འགྱུར་བ། ཕོ་ནད་སྤྱི་ལ་མ་ཞུ་བ་གཙོ་བྱས་ནས་བད་ཀན་རྐྱང་བའི་ནད་དང་། སྨུག་པོ། མཁྲིས་པ་དང་
ལྡན་པ། གསུམ་ཀ་འདུས་བ་བཅས་ཀྱི་མངོན་ཚུལ་ཡོད་པ་དང་བླ་གཉན་གཞན་དག་ཀྱང་འབྱུང་སྲིད་པས་
བད་ཀན་ཕོ་བའི་ནད་ཚབས་ཡང་པའི་སྐབས་སུ་ཆེད་དམིགས་ཀྱིས་ཞིབ་འཇུག་དང་། གསོ་བཅོས་བཟང་
བོ་བྱེད་རྒྱུ་ཤིན་ཏུ་གལ་ཆེ། ། གསོ་བཅོས་ནི། གོང་གི་མི་འཕྲོད་པའི་ཟས་སྤྱོད་རྣམས་སྤང་ནས་འཕྲོད་པའི་
ཟས་སྤྱོད་རྣམས་བསྟེན་དགོས་པ་དང་། སྨན་ལ་སེ་འབྲུ་ལྔ་བ། དྲག་སྦྱོར་བཅོ་ལྔ། ཞི་གསེར། ཞི་
བྱེད་ཉེཪ་ དགུ རུ་ རྟ་ དྲུག་པ། རུ་ ཁྱུང་ སོགས་ ནད་ རྟགས་ དང་ བསྟུན་ ནས་ གཏོང་ དགོས་ པ་ དང་།
ལག་ལེན་ཆ་ནས་རིན་ཆེན་བཙོ་བཀྲུ་ཟླ་ཤེལ་དང་རིན་ཆེན་མང་སྦྱོར། སྤྱི་ལ་ཕན་ཆེ་བ་དང་དེ་བཞིན་དགེ་
རྒན་རིན་པོ་ཆེའི་ཕྱག་ལེན་ལྟར་ཚྭ་བ་དྲུག་སྦྱོར་ཤིན་ཏུ་ལེགས། །